Lørdag middag blev Nordjyllands Beredskab kaldt ud til et sommerhus ved Tversted, der stod i flammer. Branden var opstået i sommerhusets spa- og poolområde. Herfra havde ilden hurtigt spredt sig til resten af huset. - Ejeren var der sammen med en elektrike. De var i gang med spabad, der ikke virkede. Da de flytter det, kan de se, at der er gået ild i det. Herfra går det stærkt, fortæller indsatsleder Thomas Dybro fra Nordjyllands Beredskab. - Efter fem minutter er hele huset overtændt. Der er ild alle mulige steder. Det er total udbrændt. Alt det indvendige er væk. Spa og pool og alt muligt andet, fortsætter indsatslederen. Beredskabet var i gang med slukningsarbejdet i fire timer, før det fik bugt med flammerne.

Opsummering:
Et luksussommerhus i Tversted stod ikke til at redde, da ilden først havde fat. Branden opstod formentligt bag et spabad.